पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में बेवजह निकलने वालों को अस्थाई जेल भेज दिया जा रहा है। बावजूद चोर धड़ल्ले से रात में निकल रहे हैं। महीने भर से बंद दुकानों को निशाना बना रहे हैं। हनुमानताल क्षेत्र में चोरों ने किराना दुकान की शटर का ताला तोड़कर ड्राज में रखा नकदी चुरा ले गए। पुलिस ने चोरी का मामला दर्ज कर जांच में लिया है।
जानकारी के अनुसार प्रोफेसर कॉलोनी माढ़ोताल निवासी ज्वाला प्रसाद साहू की हनुमानताल क्षेत्र में शिवम ब्रदर्स नाम से अनाज व किराना दुकान है। एपी साहू होटल बद्रीईन के नीचे इस दुकान की शट का ताला तोड़कर चोर ड्राज में रखे पैसे चुरा ले गए। दुकान मालिक एपी साहू ने फोन कर बताया कि उनकी दुकान की शटर खुली हुई है।
दुकान का सामान छोड़ पैसों पर फेरा हाथ
तब ज्वाला प्रसाद मौके पर पहुंचे। देखा तो दुकान में रखा सारा सामान सुरक्षित था। पर ड्राज में रखे पैसे गायब थे। ज्वाला के मुताबिक पर्स में एटीएम, ड्रायविंग लाईसेंस, वोटर आईडी, आधारकार्ड, पेनकार्ड, रजिस्ट्रेशन सहित छह हजार रुपए थे। हनुमानताल पुलिस ने धारा 457, 380 भादवि का प्रकरण दर्ज कर जांच में लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn